**Všeobecne záväzné nariadenie**

**mestskej časti Bratislava-Rusovce č. 7/2016**

**o určení školského obvodu**

**Základnej školy s materskou školou Vývojová 228 Bratislava-Rusovce**

Miestne zastupiteľstvo mestskej časti Bratislava-Rusovce sa podľa § 15 ods. 2 písm. a) zákona SNR č. 377/1990 Zb. o hlavnom meste SR Bratislave v znení neskorších predpisov, v súlade s § 2 písm. g) opds.4 zákona NR SR č. 416/2001 Z. z. o prechode niektorých pôsobností z orgánov štátnej správy na obce a na vyššie územné celky v znení neskorších predpisov a na základe § 8 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov uznieslo na tom to všeobecne záväznom nariadení (ďalej len „nariadenie“ alebo „VZN“).

**Čl. 1**

**Úvodné ustanovenie**

1. Mestská časť Bratislava-Rusovce je zriaďovateľom Základnej školy s materskou školou Vývojová 228, 851 10 Bratislava.

2. Základná škola poskytuje výchovu a vzdelávanie pre žiakov 1. až 9. ročníka.

**Čl. 2**

**Určenie školského obvodu**

1. Školský obvod pozostáva zo všetkých súčasných aj budúcich ulíc na území MČ Bratislava-Rusovce so všetkými súpisnými a orientačnými číslami.

**Čl. 3**

**Záverečné ustanovenia**

1. Týmto VZN sa ruší VZN mestskej časti Bratislava-Rusovce č. 2/2004 o určení školského obvodu Bratislava-Rusovce a Bratislava-Čunovo, ktoré bolo schválené uznesením MZ č. 22/2004 a právoplatným sa stalo 21.10.2004.

2. Toto VZN bolo schválené uznesením MZ uzn. č. 254 zo dňa 15. 12. 2016.

3. Toto VZN nadobúda účinnosť na 15. deň po chválení v MZ, t.j. 1.1.2017.

Bratislava 14.11.2016 **Dušan Antoš**

starosta

Návrh VZN bol vyvesený dňa 14.11. 2016

Návrh VZN bol zvesený dňa 20.12.2016